[{"text_idx": "#000001", "text": "Ettevo\u0303te tegeleb mo\u0303o\u0303tevahendite kalibreerimise ja taatlemise, metroloogia- ja sertifitseerimisalaste ta\u0308ienduskoolituste ning juhtimissu\u0308steemide ja toodete sertifitseerimisega, hoiab ja arendab riigietalone ning on tunnustatud va\u0308a\u0308rismetallide katselabor."}, {"text_idx": "#000003", "text": "Nutika Neljapa\u0308eva raames jagati na\u0308puna\u0308iteid sertifitseerimisprotsesside u\u0308les ehitamisest ja tutvustati laborivo\u0303imekusi, mis viimase aasta jooksul Eesti turule on lisandunud. AS Metroserti laborid asuvad nii Tallinnas, Tartus kui Jo\u0303hvis."}, {"text_idx": "#000004", "text": "Kontaktid ja vo\u0303rgustik on olulised"}, {"text_idx": "#000005", "text": "Aigar Vaigu on kindel, et vo\u0303rgustikuga liitumine aitab luua kontakte erinevate teadus- ja arendusasutuste vahel. \u201eEsimene ootus on seoses meie asutuse teadus- ja arendusteenuste na\u0308htavusega. AS Metrosert, Eesti metroloogia keskasutusena saab olla ettevo\u0303tetele partneriks paljudes mo\u0303o\u0303tevaldkonda puudutavates ku\u0308simustes. Na\u0308iteks saame pakkuda ettevo\u0303tetele ja asutustele konsultatsiooni ning oleme valmis ellu viima suuremahulisemaid teadus- ja arendusprojekte. Lisaks muudame ettevo\u0303tete ja asutuste mo\u0303o\u0303tmissu\u0308steeme ta\u0308psemaks vo\u0303i asjakohasemaks. Samuti aitame kasutusele vo\u0303tta uusi mo\u0303o\u0303tevahendeid ja -metoodikaid vo\u0303i arendada mo\u0303o\u0303tmissu\u0308steeme uutele tehnoloogiatele,\u201c selgitas Vaigu."}, {"text_idx": "#000006", "text": "Metrosert toob vo\u0303rgustikku rahvusvahelist kogemust"}, {"text_idx": "#000008", "text": "\u201eOleme Eesti esindajad Euroopa metroloogiainstituutide assotsiatsioonis, mille tulemusena on meil ulatuslik rahvusvahelise teaduskoosto\u0308o\u0308 kogemus. Sellest tulenevat saame rahvusvahelises koosto\u0308o\u0308s omandatud teadmisi edasi anda,\u201c lisas Vaigu."}, {"text_idx": "#000009", "text": "Vaigu usub, et koosto\u0308o\u0308st Adapteriga vo\u0303ib va\u0308lja kasvada ka mo\u0303ni uus ja po\u0303nev teaduskoosto\u0308o\u0308. U\u0308htlasi julgustab tegevjuht nii ettevo\u0303tteid kui asutusi julgelt Metrosertiga u\u0308hendust vo\u0303tma. Seda enam kui ees on mo\u0303ni keerukam mo\u0303o\u0303tmine vo\u0303i kasutusele vo\u0303etakse uus mo\u0303o\u0303tmisprotsess. Samuti siis kui metroloogiavaldkonnas on teostamist ootav idee vo\u0303i to\u0303estamata hu\u0308potees. \u201eSageli on lihtsam protsesse juba algusest peale po\u0303hjalikumalt planeerida kui hiljem vale mo\u0303o\u0303tmise vo\u0303i metoodika to\u0303ttu tekkinud probleeme lahendada,\u201c u\u0308tles Metroserti tegevjuht."}, {"text_idx": "#000010", "text": "AS Metrosert hoiab ja arendab Eesti metroloogia keskasutusena viit riigietaloni neljas valdkonnas: massis (u\u0308hik kilogramm), pikkuses (u\u0308hik meeter), temperatuuris (u\u0308hik kelvin) ja elektrilistes suurustes (u\u0308hikud volt ja oom). Lisaks riigietaloni labori teadus- ja arendusteenustele osutab Metrosert taatlemis-, kalibreerimis-, sertifitseerimis- ja koolitusteenuseid."}, {"text_idx": "#000013", "text": "Teadlaste oskusteave Sinu a\u0308ri edendamiseks"}]